《送泳宰安溪 其三》
宋代·林希逸

此邑先曾有美传，雨旸仰佛令多贤。复斋名比太丘长，清水仁如姑射仙。

廉白不惭居补处，精虔更为祝丰年。殷勤办此身心去，莫怕溪滩稳放船。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。